stanford-oval/wikipedia huggingface dataset:
Jamar Wilson
Elämä ja pelaajaura > Seurajoukkueet

Wilson syntyi 22. helmikuuta 1984 ja varttui New Yorkin pahamaineisessa Bronxissa, jossa hänen lapsuudessaan oli paljon muun muassa huumekauppaa ja väkivaltaa: hän näki itse kaksi ampumatapausta, joista toisessa uhri kuoli. Wilson oli kuitenkin seudullaan poikkeuksellinen henkilö: hänen perheensä ei ollut kovin varakas mutta arvosti koulutusta, ja perheen ainoa lapsi Wilson kävi yksityiskoulun. Opiskelu myös suojasi häntä jonkin verran asuinseudun vaaroilta. Teini-iässä Wilson pelasi New Yorkin katukentillä ”rahamiesten” otteluissa, joista hän sai palkkioksi pieniä rahasummia tai koripallokenkiä.
Wilson on pelannut ammattilaisurallaan Belgiassa, Suomessa, Australiassa, Serbiassa ja Ranskassa. Suomessa ollessaan hän pelasi myös VTB-liigaa. Yliopistossaan Albanyssä Wilson oli vielä vuonna 2015 historian eniten pisteitä tehnyt pelaaja ja ensimmäinen, jonka pelipaidan yliopisto on jäädyttänyt. Hyvästä yliopistourastaan huolimatta Wilsonia ei varattu NBA:han: hänen pelityylinsä ei vastannut tuolloista NBA:n pelintekijäihannetta, Steve Nashin edustamaa ”vanhaa koulukuntaa”.
Wilson pelasi suomalaisessa Espoon Hongassa kaudella 2010–2011 voittaen Korisliigan runkosarjan korikuninkuuden. Ottelussa Namika Lahtea vastaan Wilson teki 45 pistettä. Hongassa pelatessaan Wilson voitti myös VTB-liigan korikuninkuuden 18,8 pisteen ottelukeskiarvollaan.
Wilson valittiin Australiassa pelatessaan sarjan kakkostähdistöön ja joukkueensa arvokkaimmaksi pelaajaksi. Hän oli kahdesti toinen liigan parhaan pelaajan äänestyksessä. Australian jälkeen Wilson matkasi Ranskan pääsarjaan. Ranskassa pelaamissaan kahdeksassa ottelussa Wilson onnistui kolmen pisteen heitoissaan 56,3-prosenttisesti (heitot 9/16).
Toivuttuaan EM-kilpailuissa saamastaan käsivammasta Wilson siirtyi marraskuussa 2015 serbialaiseen KK Partizaniin. Partizan oli Wilsonin siirtyessä seuraan Adrianmeren liigassa heikoimpien joukkueiden joukossa, mutta alkoi nousta sijoja ylöspäin Wilsonin aikana. Helmikuussa Partizan ylsi Serbian cupin loppuotteluun, jonka se hävisi KK Mega Basketille. Wilson oli 17 pisteellään cupin loppuottelussa Partizanin paras pisteidentekijä. Maaliskuussa hän teki 42 pistettä, Partizanin seuraennätyksen, neljännelle jatkoajalle venyneessä ottelussa KK Union Olimpijaa vastaan. Partizan oli Adrianmeren liigassa viides ja karsiutui neljän parhaan joukkueen pudotuspeleistä. Serbian pääsarjassa Partizan saavutti hopeaa hävittyään loppuotteluissa voitoin 1–3 paikallisvastustaja KK Crvena zvezdalle. Wilson kirjautti Serbian liigassa kauden tilastolukemikseen 10,8 pistettä ja 3,8 korisyöttöä.
Kesällä 2016 Wilson siirtyi Espanjaan pääsarjajoukkue Club Estudiantesiin.
Kesäkuussa 2020 Wilson teki kaksivuotisen sopimuksen Kataja Basket Clubin kanssa.
Elämä ja pelaajaura > Maajoukkue

Wilson ei pelannut Yhdysvaltain maajoukkueessa. Suomen kansalaisuuden saatuaan hänestä tuli potentiaalinen ehdokas Suomen joukkueeseen vuoden 2015 EM-kilpailuihin. Wilson harjoitteli jo aikaisemmin Suomen maajoukkueen harjoitusleireillä. Wilson valittiin Suomen EM-kisajoukkueeseen 2015. Ensimmäisessä EM-turnausottelussaan isäntäjoukkue Ranskaa vastaan Suomi nousi ensimmäisellä neljänneksellä yli kymmenen pisteen tappioasemasta lähes tasapisteisiin Wilsonin tultua kentälle ja heitettyä neljänneksessä 11 pistettä. Suomi venyi ottelussa jatkoajalle mutta hävisi. Wilson oli Suomen paras pisteidentekijä 21 pisteellään, ja hän torjui myös Tony Parkerin heiton.
Pelityyli ja ominaisuudet

Wilsonia valmentanut Pekka Salminen kuvaili tätä vuonna 2015 ylipäänsä keskivertoa paremmaksi pelaajaksi, jonka erityisvahvuuksia ovat poikkeuksellinen nopeus ja kyky ohittaa puolustajansa. Luonteeltaan Salminen kuvaili Wilsonia "miellyttäväksi" ja hyväksi joukkuepelaajaksi. Wilson on kertonut pelaavansa katukoripallotaustastaan johtuen melko aggressiivisesti ja luovasti: hän on käyttänyt itsestään termiä ”New York Guard” viitaten yksi vastaan yksi -pelaamisen taitoon eurooppalaisen joukkuepelin vastakohtana.
Wilsonin lähtöaskelen on kuvailtu olevan erittäin nopea. Hänen pallonkäsittelynsä ja katukoripallossa kehittyneet harhautuksensa ovat hyvätasoisia. Wilson on itse kertonut olevansa maajoukkueessa tyytyväinen ollessaan mukana, eikä hän kaipaa erityistä roolia. Hän pitää Suomen maajoukkueen käyttämästä joukkuelähtöisestä, aggressiivisesta pelitavasta. Wilsonin maajoukkuetoverit ovat kuvailleet tätä kilpailuhenkiseksi. Pelintekokykynsä lisäksi Wilsonin erikoisosaamista ovat monipuoliset lay-upit.
Yksityiselämä

Wilsonin eno James ”Pookie” Wilson oli New Yorkissa tunnettu katukoripalloilija. Hän pitää myös itse katukoripallon pelaamisesta.
Wilsonille myönnettiin puoli vuotta kielikokeen läpäisyn jälkeen kesäkuussa 2015 Suomen kansalaisuus, josta hän oli haaveillut jo vuosien ajan. Wilson tuntee itsensä ensisijaisesti suomalaiseksi. Hän on ollut vuodesta 2010 lähtien naimisissa suomalaisen maajoukkuekoripalloilija Laura Wilsonin (o.s. Sario) kanssa. Pariskunta tapasi opiskellessaan yliopistossa. Heillä on vuonna 2013 syntynyt tytär. Perhe asuu Suomessa ollessaan Espoossa.
Wilson esiintyi Särren vuonna 2014 julkaistun "Leikkaa sukkaa" -kappaleen musiikkivideolla yhdessä mm. Matthew Gibsonin kanssa.
Saavutuksia > Henkilökohtaiset saavutukset

VTB-liigan korikuningas kaudella 2010–2011
Korisliigan runkosarjan korikuningas kaudella 2010–2011
Australian pääsarjan arvokkain pelaaja -äänetyksessä kahdesti toinen sija
Kahdesti Australian pääsarjan kakkostähdistökentällisessä
Vuoden pelaaja NCAA:n America East -divisioonassa 2006 ja 2007
Saavutuksia > Joukkuesaavutukset

Serbian pääsarjan hopeaa 2016
Serbian cupin hopeaa 2016
Jukka Salin

| Jukka Salin |
| --- | --- |

Näyttelijä(t):  Jouko Keskinen
Kesto:  1999–2004
Ensi- esiintyminen:  Osa 1: Pihlajakadun asukkaat kokevat järkytyksen  (25. tammikuuta 1999)
Viimeinen esiintyminen:  Osa 896: Salinien uusperhe suunnistamassa kohti uutta tulevaisuutta  (5. maaliskuuta 2004)
Henkilötiedot
Koko nimi:  Jukka Sakari Salin
Ammatti:  arkkitehti, taiteilija
Sukupuoli:  mies
Kotipaikka:  Helsinki
Asuinpaikka:  Turku
Suhteet
Puoliso(t):  Jaana Nieminen (eronnut) Hanna Salin (eronnut, kuollut) Maarit Salin (eronnut)
Lapset:  Aleksi Salin Saku Salin Silja Hickley
Lastenlapset:  Sofia Salin Lucas Hickley Siljan toinen nimetön lapsi
Infobox OKNimi-testi OK: 
Jukka Sakari Salin on Jouko Keskisen esittämä kuvitteellinen hahmo televisiosarjassa Salatut elämät, jossa hän oli mukana vuosina 1999–2004. Jukka nähtiin pikaisesti myös Salattujen elämien kymmenvuotisjuhlalähetyksessä vuonna 2009. Jukka esiintyi myös Salattujen elämien spin-off-sarjassa Pihlajasatu vuonna 2019.
Rooli

Ennen sarjan alkua Jukka oli naimisissa Maarit Salinin kanssa ja heille syntyi kolme lasta: Aleksi, Saku ja Silja. He erosivat, koska Maarit kärsi pahasta alkoholismista.
Sarjan alussa arkkitehtina työskentelevä Jukka menee naimisiin kuntosalilla työskentelevän Hannan kanssa. He eroavat, kun Jukalle selviää vastasyntyneen Sofian olevankin Hannan ja poikansa Aleksin salasuhteesta syntynyt tytär. Hänen mielenterveytensä kokee pahan kolauksen, ja hän pyrkii monin tavoin pilaamaan Aleksin ja Hannan elämän. Jukka hylkää arkkitehdin työnsä ja ryhtyy taiteilijaksi. Hänen järjestämänsä taidenäyttelyn pääteos on muotokuva Hannasta ja Aleksista Sofian kanssa. Teoksen nimi on alun perin ”Sofia – syntynyt poikani synnistä”, mutta näyttelyn asettelussa apuna toimiva Katja Vainio vaihtaa teoksen nimen säästääkseen Hannan ja Aleksin nöyryytykseltä. Jukka myös uhkailee Hannaa ja Aleksia kirveellä.
Hanna jatkaa elämäänsä Aleksin kanssa, mutta hänellä kuitenkin ilmenee joitakin tunteita Jukkaa kohtaan. He suutelevat Hannan työpaikalla, mutta lopulta Hanna kuitenkin menehtyy auto-onnettomuudessa. Geeli-yökerhon avajaisissa Jukka tutustuu Camilla Mustavaaraan, ja he tulevat hyvin juttuun. Jukalla on myös yhteinen yö Katjan kanssa.
Yksi Jukan ystävistä Pihlajakadulla on Ismo Laitela, pitkälti siksi, että Silja ja Saku ovat Ismon lasten, Kallen ja Miian hyviä ystäviä. Myöhemmin Miia myös seurustelee Sakun kanssa. Jukka ja Ismo ovat toistensa tukena vaikeina aikoina ja usein vaihtelevat kuulumisiaan Ismon valinnassa.
Sittemmin Jukka palaa yhteen Maaritin kanssa ja jatkaa arkkitehdin töitä. Suhde rakoilee muutamaan otteeseen, ja kenties suurimman erimielisyyden aiheuttaa Maaritin aloittama kirjailijan ura: tämä on päättänyt kirjoittaa kirjan alkoholisminsa aiheuttamista ongelmista elämässään muun muassa silloin, kun lapset olivat pieniä. Jukan mielestä Maarit esittää hänet kirjassa negatiivisessa sävyssä, mutta Maarit julkaisee kirjan kaikesta huolimatta.
Jukka hakee tukea nuoruudenrakkaudestaan Jaana Niemisestä, ja he päätyvät harrastamaan seksiä useamman kerran Maaritin tietämättä. Salasuhteen paljastuessa Maarit jättää Jukan. Vastaavasti Jaanalla on suhde Ismoon, mutta lopulta hän joutuu myöntämään salasuhteensa Jukkaan joutuessaan Ismon kosimaksi. Raivostunut Ismo lyö Jukkaa. Jukka ja Jaana suunnittelevat muuttavansa Turkuun, mutta epäröivä Jaana toivoo saavansa uuden mahdollisuuden Ismon kanssa, mihin tämä suhtautuu varsin myönteisesti. Pian Ismo kuitenkin näkee Jukan ja Jaanan suutelevan kauppakeskuksessa ja pahoinpitelee Jaanan. Jukka ja Jaana päättävät muuttaa Turkuun yhdessä Jaanan tyttären, Roosa Kemppaisen kanssa.
Pihlajakadulla vuosia myöhemmin vieraileva Aleksi kertoo Jukan ja Jaanan eronneen ja Jukan alkaneen seurustella nuoren jumppaohjaajan kanssa.
Jukka Salin sarjan ensimmäisessä jaksossa vuonna 1999.
José Martín kansainvälinen palkinto

José Martín kansainvälinen palkinto  on Unescon vuodesta 1995 myöntämä palkinto jonka rahoittaa Kuuban valtio. Palkinnon summa on 5 000 dollaria. Palkinnon jakaa anonyymi seitsemän hengen jury joka edustaa eri alueita maailmassa heidät valitsee Kuuban hallitus. Jäsenet ovat Unescon jäsenvaltioiden kansalaisia.
Palkinto on nimetty Kuuban itsenäisyystaistelijan José Martín mukaan.
Palkinnon saajat

| vuosi | palkinnon saaja  | maa |
| --- | --- | --- |
| 1995 | Celsa Albert Batista |  Dominikaaninen tasavalta |
| 1999 | Oswaldo Guayasamín |  Ecuador |
| 1999 | Milagros Palma Guzmán |  Nicaragua |
| 1999 | Georges Anglade |  Haiti |
| 2003 | Pablo Gonzalez Casanova |  Meksiko |
| 2005 | Hugo Chávez |  Venezuela |
| 2009 | Atilio Alberto Borón |  Argentiina |
| 2013 | Frei Bretto |  Brasilia |
| 2016 | Alfonso Herrera Franyutti |  Meksiko |
| 2019 | Roberto Fernández Retamar |  Kuuba |
Julián Pozo Ruiz de Samaniego

Autuas Julián Pozo Ruiz de Samaniego C.Ss.R. (1. tammikuuta 1903 Payueta, Alava, Espanja – 9. elokuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien neljän paavin hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja autuaaksi 13. lokakuuta 2013. Hänen muistopäiväänsä vietetään 9. elokuuta.
Juho Järvinen

| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Kultaa | Praha 2008 | Salibandy |  |
Juho Järvinen (s. 18. kesäkuuta 1982) on suomalainen salibandyn pelaaja. Hän pelaa tällä hetkellä salibandyliigaa SSV:ssä. Järvisen kasvattajaseura on LaSB. Hän pelaa myös Suomen maajoukkueessa.
Järvinen on voittanut salibandyliigan maalikuninkuuden kolme kertaa: kausilla 2006–2007 ja 2007–2008 Hämeenlinnalaisen FT Trackersin riveissä sekä kaudella 2009–2010 SSV:n pelaajana. Järvinen tunnetaan hyvästä maalinedustapelistään ja pomppupalloihin osumisestaan. Hän tekeekin useimmat maalinsa juuri maalin läheltä tai aivan sen edestä.[lähde? ]
Jean-Claude Mézières

| Jean-Claude Mézières |
| --- | --- |
 Jean-Claude Mézières vuonna 2017.
Henkilötiedot
Syntynyt: 23. syyskuuta 1938 Pariisi, Ranska
Kuollut: 23. tammikuuta 2022 (83 vuotta)
Kansalaisuus:   Ranska
Taiteilija
Ala:  sarjakuva
Kuuluisimpia töitä:  Valerian ja Laureline -sarjakuvat
Aiheesta muualla
www.noosfere.org/mezieres
Jean-Claude Mézières (23. syyskuuta 1938 Pariisi – 23. tammikuuta 2022) oli ranskalainen sarjakuvataiteilija ja kuvittaja. Hänet tunnetaan esimerkiksi Pierre Christinin kanssa tekemästään Valérian-sarjakuvasta, joka kuuluu tieteisfiktion piiriin. Valérianin seikkailuja on julkaistu ainakin 14 kielellä, muun muassa Ranskassa, Pohjoismaissa, Italiassa, Saksassa ja Hollannissa.
Jean-Claude Mézières loi vuonna 1967 ystävänsä Pierre Christinin kanssa Valerian ja Laureline -tieteishahmot Pilote-lehdelle. Se laajeni lopulta pitkäksi sarjaksi, jota julkaistiin yli 20 albumia. Mézières ja Christin tekivät Valerianin ja Laurelinen lisäksi myös Lady Polarisin ja tietosanakirjan Les Habitants du Ciel, jossa esiteltiin Valerianin ja Laurelinen kohtaamia olioita. Mézières oli myös mukana Luc Bessonin elokuvassa The Fifth Element – puuttuva tekijä suunnittelemassa futuristisia lavasteita.
Juho Kaakinen

Juho Eino Kaakinen (20. heinäkuuta 1896 Lumijoki – 10. huhtikuuta 1938 Lumijoki) oli suomalainen maanviljelijä ja Maalaisliiton kansanedustaja.
Kaakisen vanhemmat olivat talollinen Kaarlo Kaakinen ja Kreeta Okkonen. Hän kävi kansakoulun ja kansanopiston ja toimi sitten maanviljelijänä Lumijoella. Kaakinen oli Voima Oy Pöyryn toimitusjohtajana 1923–1938, Lumijoen osuuskassan kirjanpitäjänä 1924–1932 sekä 10 vuoden ajan Lumijoen sähköosuuskunnan toimitusjohtajana.
Kaakinen oli kansanedustajana 1937–1938 edustaen Oulun läänin eteläistä vaalipiiriä. Hän tuli eduskuntaan 23. helmikuuta 1937 presidentiksi valitun Kyösti Kallion tilalle. Kaakinen kuoli kesken edustajakautensa ja hänen tilalleen eduskuntaan tuli Maalaisliiton Pentti Kiiskinen. Kaakinen oli presidentin valitsijamies vuoden 1937 presidentinvaaleissa ja hän oli myös Lumijoen kunnanvaltuuston puheenjohtajana.
Kaakinen oli Maalaisliiton piirijärjestön puheenjohtaja ja sanomalehti Liiton hallintoneuvoston ja johtokunnan puheenjohtaja.
Juho Kaakinen oli naimisissa vuodesta 1923 Lyyli Katariina Hiltulan kanssa.
John Pius Boland

| Mitalit | Mitalit | Mitalit |  |
| --- | --- | --- | --- |
|  John Pius Boland |  John Pius Boland |  John Pius Boland |  |
Maa:   Yhdistynyt kuningaskunta
Miesten tennis
|  Olympialaiset  |  Olympialaiset  |  Olympialaiset  |  |
|  Kultaa | Ateena 1896 | Kaksinpeli |  |
|  Kultaa | Ateena 1896 | Nelinpeli |  |
John Mary Pius Boland (16. syyskuuta 1870 – 17. maaliskuuta 1958) oli irlantilainen nationalistipoliitikko, tennispelaaja ja olympiavoittaja.
Opiskelu ja poliitikon ura

Boland opiskeli kahdessa katolisessa yksityiskoulussa, joiden kummankin vaikuttajana toimi John Henry. Myöhemmin hän opiskeli myös lakia Oxfordin Christ Churchissa ja Bonnissa Saksassa. Jälkimmäisessä hän oli oppilaskunnan hallituksen jäsen. Boland istui 1900-luvun alussa Yhdistyneen kuningaskunnan parlamentissa parlamentaristipuolueessa.
Urheilu

Boland kilpaili kummassakin tennistapahtumassa Ateenan olympialaisissa 1896 ja myös voitti ne. Hän vieraili olympialaisten aikaan Ateenassa ystävänsä luona, ja tämä sai hänet osallistumaan kisoihin. Boland voitti kaksinpelin pikaisesti pelasi nelinpelissä yhdessä kaksinpelin ensimmäisellä kierroksella peittoamansa Saksan Friedrich Traunin kanssa.
Aiheesta muualla

John Pius Boland Kansainvälinen olympiakomitea. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Pius Boland
Käännös suomeksi
Juumajärvi

| Juumajärvi |
| --- | --- |
Valtiot:  Suomi 
Paikkakunta:  Kuusamo
Koordinaatit:  66°16′25″N, 29°22′00″E
Järvinumero:  73.022.1.001
Mittaustietoja
Pinnankorkeus:  223,2 m 
Rantaviiva:  29,14 km 
Pinta-ala:  2,95 km² 
Tilavuus:  0,021 km³ 
Keskisyvyys:  7,1 m 
Suurin syvyys:  34,8 m 
 fiYli- ja Ala-Juumajärvi 
Juumajärvi on kaksiosainen ja rantaviivaltaan epäyhtenäinen järvi Kuusamon pohjoisosassa. Sen pinta-ala on kolme neliökilometriä. Etäisyys Kuusamon kuntakeskuksesta on 34 kilometriä pohjoiskoilliseen.
Maantiede

Juumajärvi koostuu kapeiden niemimaiden jakamasta Yli-Juumajärvestä ja sen kaakkoispuolisesta Ala-Juumajärvestä. Kartan mukaan järven luoteis- ja kaakkoisosassa on 36 metriä syvä kohta. Yli-Juumajärven kaakkoisosan muodostaa matala Suopalampi. Noin kuudesosa järvestä on vähintään 15 metriä syvä.
Syvyyssuhteiltaan varsin epätasaisessa Juumajärvessä sijaitsee 11 saarta, jotka kaikki ovat yli aarin laajuisia. Järven keskivaiheilla sijaitsee noin hehtaarin laajuinen Ollinsaari, kaakossa on Laurinsaari ja luoteessa Talassaari.
Ala-Juumajärven pohjoisrannalla sijaitsee Juuman kylä. Yli-Juumajärven rannat ovat metsämaata. Juumajärveen virtaa Kitkajoki luoteesta. Lisäksi järveen virtaa useita laskuojia ympäröiviltä soilta ja järviltä, kuten Kuopungista (227,9 metriä mpy). Luusua sijaitsee Ala-Juumajärven koilliskolkassa, josta lähtee Niskakoski Jyrävänjärveen (220,0 metriä mpy).
Juumajärven luoteispuolella sijaitsee Kallunkijärvi, lännessä on Kitkajärvi.
Juumajärven vesitilavuus on 21 198 000 kuutiometriä.
Juumajärvi (73.022.1.001) kuuluu Kitkajoen yläosan alueeseen (73.022), joka on kolmannen jakovaiheen vesistö Koutajoen vesistössä (73). Toinen jakovaihe on Kitkajärven alue (73.02). Juumajärvi on Kitkajoen yläosan alueen laajin järvi. Sitä seuraavat Ajakka, nimetön järvi ja Lukkolainen. Alueeseen kuuluu 39 vähintään hehtaarin laajuista vakavettä.
Joël Quiniou

| Joël Quiniou> Henkilötiedot |
| --- | --- |
Koko nimi:  Joël Quiniou
Syntynyt: 17. marraskuuta 1950 Pariisi, Ranska
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1979–1994 1980–1994 | Ligue 1 FIFA | 275 – 311 27  | 275 – 311 27  |

Joël Quiniou (s. 17. marraskuuta 1950 Pariisi) on ranskalainen jalkapalloerotuomari. Hän toimi kansainvälisen jalkapalloliiton FIFA:n virallisena erotuomarina vuodet 1980–1994.
Quiniou toimi Ranskan Ligue 1:n tuomarina vuodet 1979–1994. Hän toimi tuomarina kolmessa MM-lopputurnauksessa, vuosina 1986, 1990 ja 1994. Hän tuomitsi noissa kilpailuissa yhteensä kahdeksan ottelua, joka oli ennätys aina vuoteen 2014 asti, jolloin Ravshan Ermatov rikkoi sen. Vuoden 1984 kesäolympialaisissa Quiniou tuomitsi yhden ottelun. Hän tuomitsi urallaan kolme suurta finaalia, vuoden 1989 UEFA Super Cupin, vuoden 1991 UEFA Cupin finaalin ja vuoden 1993 Intercontinental Cupin.
Quiniou antoi Uruguayn José Batistalle punaisen kortin vain 45 sekunnin pelin jälkeen tämän taklattua Skotlannin Gordon Strachania vuoden 1986 MM-kilpailuissa. Kortti on MM-historian nopein punainen kortti.
Finaalit

UEFA Super Cup 1989
UEFA Cupin finaali 1990–1991
Intercontinental Cup 1993
Jason Beghe

| Jason Beghe |
| --- | --- |

Henkilötiedot
Koko nimi:  Jason Deneen Beghe
Syntynyt: 12. maaliskuuta 1960 (ikä 64) New York City, New York
Kansalaisuus:   Yhdysvallat
Ammatti:  näyttelijä
Puoliso:  Angie Janu (vih. 2000; ero 2020)
Lapset:  2
Näyttelijä
Aktiivisena:  1985–
Merkittävät roolit:  Hank Voight Chicago P.D.
Aiheesta muualla
IMDb 
Elonet
Jason Deneen Beghe (s. 12. maaliskuuta 1960 New York City, New York) on yhdysvaltalainen näyttelijä. Hänen tunnetuin roolinsa on kersantti Hank Voightin rooli Dick Wolfin luomassa TV-sarjassa Chicago P.D.. Hän on myös esiintynyt pienissä sivurooleissa elokuvissa Thelma ja Louise ja G.I. Jane.
Jason Beghe oli naimisissa näyttelijä Angie Janun kanssa helmikuusta 2000 lähtien. Liitto päättyi avioeroon syyskuussa 2020. Heillä on kaksi lasta.
Aiheesta muualla

Kuvia tai muita tiedostoja aiheesta Jason Beghe Wikimedia Commonsissa
Jason Beghe Internet Movie Databasessa. (englanniksi)
Julián Guevara

| Henkilötiedot |
| --- | --- | --- | --- |
Koko nimi: Sneyder Julián Guevara Muñoz
Syntymäaika: 4. toukokuuta 1992 (ikä 32)
Pelipaikka: keskikenttäpelaaja
Pituus: 193 cm
Seura
Seura: FC Inter
Seurat
| Vuodet | Seura | O | (M) |
| 2009-2012 | América de Cali | – | (–) |
| 2012 | América de Cali | – | (–) |
| 2016–2017 | UTC Cotopaxi | – | (–) |
| 2017–2018 | PS Kemi | 47 | (1) |
| 2018 | FC Inter | 10 | (0) |
 Seurajoukkueuran tilastot kattavat vain kansalliset sarjat, päivitetty 3. marraskuuta 2018.
Sneyder Julián Guevara Muñoz (s. 4. toukokuuta 1992) on kolumbialainen jalkapalloilija. Pelipaikaltaan hän on keskikenttäpelaaja. Suomessa Guevara on edustanut Veikkausliigassa pelaavia PS Kemiä ja FC Interiä.
Guevara pelasi PS Kemissä toista kauttaan siirryttyään kesken kauden FC Interiin. Hän oli vakiokasvo Kemin aloituskokoonpanossa ja toimi ajoittain myös PS Kemin kapteenina.
Julio Fonseca

Julio Fonseca (22. toukokuuta 1885 – 22. kesäkuuta 1950) oli costaricalainen säveltäjä.
Fonseca syntyi San Joséssa ja opiskeli vuodesta 1902 lähtien Euroopassa. Hän palasi Costa Ricaan vuonna 1906. Fonsecan tuotantoon kuuluu muun muassa operetti, pianokonsertto ja messuja.
Aiheesta muualla

http://archivomusical.ucr.ac.cr/catalogo/autores/julio-fonseca-gutierrez
Justus-Liebig-Universität Gießen

| Justus-Liebig-Universität Gießen> Ludwigsuniversität |
| --- | --- |
  

 lat. Ludoviciana 
Perustettu:  1607
Tyyppi:  Julkinen
Rehtori:  Joybrato Mukherjee
Kansleri:  Susanne Kraus
Henkilökunta:  2 437
Opiskelijoita:  25 200
Sijainti:  Gießen, Hessen  Saksa
Osoite:  Ludwigstraße 23   35390 Gießen
Sivusto:  http://www.uni-giessen.de
Gießenin yliopiston päärakennus
Justus-Liebig-Universität on yliopisto Gießenissä Saksassa. Se perustettiin vuonna 1607.[lähde? ]
Wikimedia Commonsissa on kuvia tai muita tiedostoja aiheesta .
Judaai (vuoden 1997 elokuva)

| Judaai |
| --- | --- |

Ohjaaja:  Raj Kanwar
Käsikirjoittaja:  S. V. Krishna Reddy Jainendra Jain
Tuottaja:  Surinder Kapoor Boney Kapoor
Säveltäjä:  Nadeem-Shravan
Kuvaaja:  Harmeet Singh
Leikkaaja:  Waman Bhonsle
Koreografi:  Saroj Khan B. H. Tharun Kumar
Pääosat:  Anil Kapoor Sridevi Urmila Matondkar
Valmistustiedot
Valmistusmaa:  Intia
Tuotantoyhtiö:  S. K. Film Enterprises
Levittäjä:  Netflix
Ensi-ilta:  28. helmikuuta 1997
Kesto:  167 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Judaai (hindiksi जुदाई, Judāī; suomeksi ”Erottaminen”) on vuonna 1997 ensi-iltansa saanut intialainen hindinkielinen romanttinen draamakomediaelokuva, jonka ohjasi Raj Kanwar. Pääosia näyttelivät Anil Kapoor, Sridevi ja Urmila Matondkar. Elokuva kertoo ahneesta vaimosta Kajalista, joka rikkauden houkuttelemana suostuttelee miehensä menemään naimisiin toisen kerran.
Näyttelijät

| 0 | 1 | 2 |
| --- | --- | --- |
|  Anil Kapoor  | … |  Raj Verma   |
|  Sridevi  | … |  Kajal Jain Verma   |
|  Urmila Matondkar  | … |  Janhvi Sahni Verma   |
|  Saeed Jaffrey  | … |  Randhir Sahni   |
|  Paresh Rawal  | … |  Hasmukhlal Singh Bhagat   |
|  Farida Jalal  | … |  Karuna Jain   |
|  Omkar Kapoor  | … |  Romesh ”Romi” Verma   |
|  Alisha Baig  | … |  Preeti Verma   |
|  Kader Khan  | … |  Rakshwant Jain   |
|  Johnny Lever  | … |  Harish ”Harry” Jain   |
|  Upasana Singh  | … |  Seema Bhagat/Vaani Bhagat Jain   |
|  Anil Saxena  | … |  Vikram Khanna   |
|  Poonam Dhillon  | … |  Nisha Khadoria   |
|  Dinesh Hingoo  | … |  tohtori Manoj Chopra    |
|  Mehmood Jr.  | … |  Champak Raina   |
Soundtrack

Kaikki sävellykset Nadeem-Shravan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Mujhe Pyaar Hua Allah Miya” | Alka Yagnik, Abhijeet |  |  |  |  |  |  |  |
| 2. | ”Judaai Judaai” | Hariharan, Alka Yagnik, Jaspinder Narula |  |  |  |  |  |  |  |
| 3. | ”Main Tujhse Aise Milun” | Alka Yagnik, Abhijeet |  |  |  |  |  |  |  |
| 4. | ”Meri Zindagi Ek Pyaas” | Jaspinder Narula, Shankar Mahadevan |  |  |  |  |  |  |  |
| 5. | ”Pyaar Pyaar Karte Karte” | Alka Yagnik, Abhijeet, Sapna Mukherjee |  |  |  |  |  |  |  |
| 6. | ”Raat Ko Neend Aati Nahin” | Amit Kumar, Priya Mayekar |  |  |  |  |  |  |  |
| 7. | ”Shaadi Karke Pas Gaya” | Bali Bramhabhatt, Alka Yagnik, Babul Supriyo, Shankar Mahadevan |  |  |  |  |  |  |  |
Vastaanotto

Box Office India julisti Judaain ”superhitiksi”.